Kolme vuotta sitten Anna käytti kovia huumeita, nyt hän ajaa nurmikkoa ja saa siitä palkkaa – ”On kiva fiilis tulla kotiin likaisena ja painua suoraan suihkuun”

Helsinkiläinen yhdistys on kehittänyt konstia kuntouttaa entisiä päihteidenkäyttäjiä työelämään. Se onnistuu, mutta Annalle toipuminen oli aiheuttaa taloudellisen katastrofin.

Tukikohta ry:n Ron Furman ja Johanna Linnamaa seisovat juuri työpäivänsä tältä päivältä lopettaneen Annan rinnalla.­

Kolme vuotta sitten helsinkiläinen Anna aloitteli korvaushoitoa. Nyt hän vetää joka aamu puutarhurin haalarit päälleen ja lähtee töihin.

Kesätyö kestää vain muutaman kuukauden, mutta 25-vuotiaalla Annalla on jotain kestävämpääkin, jotain, mitä hän päihdevuosinaan ei pitänyt mahdollisena. Hänellä on idea siitä, millaisessa työssä hän olisi hyvä.